Lars Runsten

Lars Runsten (født 9. august 1931, død 12. oktober 2014) var en svensk operaregissør.Fødsels- og dødsdato på Familjesidan.se; besøkt 18. juli 2017.

Runsten studerte teater- og kunsthistorie ved Stockholms universitet på 1950-tallet. Han var samtidig regissør ved Studentteatern. I 1956 blei han tilsatt som regiassistent og i 1960 som regissør ved Kungliga Teatern i Stockholm. Fra 1964 var han førsteregissør ved Det kongelige teater i København, og i 1969 ble han operasjef ved Den Norske Opera. Denne stillinga hadde han fram til 1973, da han gikk over i ei friere stilling som kunstnerisk konsulent fram til 1976.

Fra 1978 til 1994 var Runsten tilbake ved Kungliga Teatern som sjefsprodusent og førsteregissør. Han var også gjesteregissør ved ei rekke europeiske operahus.

I Oslo regisserte Runsten blant annet Boris Godunov, Den flyvende hollender, Katerina Ismailova, Valkyrien, Anne Pedersdotter og Den stundesløse.

Runsten virka også som scenograf, og han skreiv libretto til to operaer av Lars Johan Werle, Resan og Drömmen om Thérèse.Oppslag om Resan på nettstedet Libris.kb.se; besøkt 18. juli 2017.Om Drömmen om Thérèse på nettstedet Oxford Index; besøkt 18. juli 2017 I 1993 komponerte han operaen Amorina etter Carl Jonas Love Almqvists roman med samme navn.«Förbluffande säker orkester. "Amorina" håller musikaliskt», anmeldelse av uroppførelsen i Dagens Nyheter 22. februar 1993: besøkt 18. juli 2017.

 Referanser 

Oppslag om Runsten i Kari Michelsen, Hampus Huldt-Nystrøm, Robert Levin og Gunnar Rugstad: Cappelens musikkleksikon, bind 5, Oslo 1980, ISBN 8202036887.

 Kilder 

 «Är man rädd för allt vågar man inte leva», intervju i Dagens Nyheter 9. august 2006.

Kategori:Svenske regissører
Kategori:Svenske komponister
Kategori:Svenske scenografer
Kategori:Personer tilknyttet Den Norske Opera & Ballett